Batakių tvenkinys

Batakių tvenkinys – tvenkinys Lietuvoje, Tauragės rajone, 7,5 km į pietvakarius nuo Skaudvilės, Batakių miestelio pietvakarinėje dalyje. Sudarytas užtvenkus Ūkio upelį (Ančios intakas) 1 km nuo jo žiočių. Tvenkinio ilgis iš vakarų į rytus – 0,37 km, plotis – iki 0,22 km. Yra 2 salos (0,15 ha ir 0,12 ha). Altitudė 47,8 m. Krantai žemi. Šiaurvakarinėje pakrantėje plyti ~ 7 ha Batakių pelkė, vakarinėje stūkso miškelis. Pietine pakrante eina kelias Nr.4519 (Gryblaukis – Batakiai).

Šaltiniai 

Tauragės rajono tvenkiniai
Batakiai